OpenLLM-France/wikimedia huggingface dataset:
# Opor

Oporrak urtean zehar langileek eta ikasleek gozatzen dituzten lanik gabeko egunak dira, aste edo hilabete batzuetan zehar, atseden hartu, aisiazko ekintzak burutu, hala nola jaiak eta kirolak, edota bidaia egiteko. Herrialdea zein den, langileek opor egun kopuru ezberdinak dituzte. Adibidez, Espainian, 30 eguneko opor eskubidea izaten dute langileek. Ikasleek ordea opor luzeagoak izaten dituzte, 2-3 hilabetekoak, eta ekainetik irailera ipar hemisferioko herrialdeetan. Legez, astean zehar atseden hartzeko jai egunak (larunbat eta igandeak gehienetan) eta jai nazional eta lokalak (Urteberri eguna, esaterako) ez dira oporrak.
# Penngrove (Kalifornia)

Penngrove Ameriketako Estatu Batuetako erroldak esleitutako leku bat da. Sonoma konderrian dago, Kalifornia estatuan. 2.637 biztanle ditu, 10,422771 kilometro koadroko azaleran banatuta.

## Ikus, gainera

* Sonoma konderria

## Kanpo estekak

* Datuak: Q3476201
* Multimedia: Penngrove, California / Q3476201
# Pennington (New Jersey)

Pennington New Jerseyko borough bat da. Mercer konderrian kokatua dago. 2010ean 2.585 biztanle zituen, 2,48 kilometro koadrotan banatuta.

## Ikus, gainera

* Mercer konderria

## Kanpo estekak

* Datuak: Q1083335
* Multimedia: Pennington, New Jersey / Q1083335
# Pennington Gap (Virginia)

Pennington Gap Ameriketako Estatu Batuetako inkorporatutako herri bat da. Lee konderrian dago, Virginia estatuan. 1.624 biztanle ditu, 4,249345 kilometro koadroko azaleran banatuta.

## Ikus, gainera

* Lee konderrian

## Kanpo estekak

* Datuak: Q1373754
# Pennington konderria (Hego Dakota)

Pennington konderria (ingelesez: Pennington County) Hego Dakotako konderri bat da, Ameriketako Estatu Batuetan. Hiriburua (Hego Dakota) da. 2010eko zentsuaren arabera 100.948 biztanle zituen, Pennington kilometro koadroko azaleran.

## Geografia

Pennington konderriak 7.211,21 kilometro koadro ditu. Horietatik 19,97 ura dira. Beste 7.191,24 lurra dira. Biztanleria dentsitatea 14 da.

## Demografia

2010eko zentsoan bizi ziren 100.948 pertsonetatik 86.482 txuriak edo hispanoak dira. Horietatik hispano edo latino kategorian 4.044 dira. 1.013 beltzak edo afroamerikarrak. 9.042 amerikar natiboak ziren eta 76 Hawaii edo Pazifikoko irletako natiboak. 1.041 asiarrak ziren. Bestelako arraza bat kategorian 71 biztanle daude. Bukatzeko euren burua arraza bat baino gehiagotan 3.223 pertsonek kokatzen zuten.

### Biztanleria piramidea
## Kanpo estekak

* Datuak: Q495257
* Multimedia: Pennington County, South Dakota / Q495257
# Pennington konderria (Minnesota)

Pennington konderria (ingelesez: Pennington County) Minnesotako konderri bat da, Ameriketako Estatu Batuetan. Hiriburua Thief River Falls da. 2010eko zentsuaren arabera 13.930 biztanle zituen, Pennington kilometro koadroko azaleran.

## Geografia

Pennington konderriak 1.601,26 kilometro koadro ditu. Horietatik 4,35 ura dira. Beste 1.596,91 lurra dira. Biztanleria dentsitatea 8,7 da.

## Demografia

2010eko zentsoan bizi ziren 13.930 pertsonetatik 13.247 txuriak edo hispanoak dira. Horietatik hispano edo latino kategorian 380 dira. 181 beltzak edo afroamerikarrak. 193 amerikar natiboak ziren eta 1 Hawaii edo Pazifikoko irletako natiboak. 86 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 216 pertsonek kokatzen zuten.

### Biztanleria piramidea
## Kanpo estekak

* Datuak: Q491173
* Multimedia: Pennington County, Minnesota / Q491173
# Penninghame

Penninghame, Eskoziako parrokia zibil bat da, Dumfries eta Galloway eremu administratiboan.

## Kanpo estekak

* Datuak: Q7163451
* Multimedia: Penninghame / Q7163451
# Pennington (Alabama)

Pennington Alabamako herri bat da. Choctaw konderrian kokatua dago. 2010ean 221 biztanle zituen, 43,5 kilometro koadrotan banatuta.

## Ikus, gainera

* Choctaw konderria

## Kanpo estekak

* Datuak: Q66010
# Pennington konderria

Pennington konderria honako konderrietako baten izena izan daiteke:
* Pennington konderria (Minnesota)
* Pennington konderria (Hego Dakota)
# Pennie Smith

Pennie Smith (Londres, c. 1949) emakume argazkilaria da. Bere lan ezagunenak musikarekin lotuta daude: 60. hamarkadatik aurrera rock-taldeei ehundaka argazki egin zien; horietako batzuk benetako lan klasikoak bihurtu ziren. Ezagunetariko bat The Clash punk-rock taldearen London Calling albumaren azala izan zen; 2002an argazki hori Q aldizkariaren irakurleek garai guztietako rock-argazki onena gisa aukeratu zuten.

## Biografia

Pennie Smith Londresen jaio zen, 1949 inguruan. 60ko hamarkadan artea eta diseinu grafikoa ikasi zituen Twickenhameko Arte Eskolan. Oraindik oso gaztea zela, argazkilaritzaren alde egin zuen. 1969 eta 1972 artean Barney Bubbles diseinatzaile grafikoarekin kolaboratu zuen Friends underground aldizkarian. 1970ean, Led Zeppelin birari jarraituz, bere lehen argazki-lan handia egin zuen; urte berean Pink Fairies taldearen Never Never Land albumaren azalan berak egindako argazki bat agertu zen. Bere lan ospetsuena, izan ere, 1979ko irailaren 21ean egin zuen, New Yorken Palladiumen. Clash taldearen “Clash Take the Fifth” bira jarraitzen ari zen eta, kontzertu amaieran, Paul Simonon baxujotzailearen irudia bere Fender Precision gitarra puskatzen egin zuen. Argazkia London Calling albumaren azala izan zen.

## Argazkietan jasotako taldeak

Bere ibilbidean Pennie Smithek haren argazkietan talde garrantzitsuenak jaso ditu. Hona hemen batzuk: Led Zeppelin, The Rolling Stones, The Who, Iggy Pop, Sweet, The Clash, The Jam, The Slits, Siouxsie Sioux, Debbie Harry, U2, Morrissey, The Stone Roses, Primal Scream, Manic Street Preachers, Radiohead, Blur, Oasis, The Strokes.

## Bibliografia

* The Clash: before & after, 1980. ISBN 9780316801690.

## Erakusketa

Ez da ohikoak bere lanen inguruko erakusketak antolatzea. Salbuespen bat 2009an izan zen. Urte horretan Brooklyngo Museoan Who Shot Rock & Roll erakusketa antolatu zen eta bertan bere argazki ospetsuenetariko batzuk jaso ahal ziren.

## Erreferentziak

* ↑ Green, Jonathan (1998). Days in the Life: Voices from the English Underground, 1961–1971. Pimlico. ISBN 978-0-7126-6665-7.
* ↑ https://www.rollingstone.com/music/music-lists/readers-poll-the-best-album-covers-of-all-time-10324/5-the-clash-london-calling-256618/
* ↑ https://www.brooklynmuseum.org/community/blogosphere/2008/06/03/who-shot-rock-will-rock/

## Kanpo estekak

* Datuak: Q542137
# Pennigsehl

Pennigsehl Alemaniako udalerria da. Saxonia Beherea estatuan kokatuta dago, [[Nienburg barrutia|Nienburg (Weser)]] barrutian. 2014an 1.268 biztanle zituen 24,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557438
* Multimedia: Pennigsehl / Q557438
# Pharnavaz II.a Iberiakoa

Pharnavaz II.a Iberiakoa, Bartom bezala ere ezagutua, Iberiako errege izan zen K.a. 64 eta K.a. 32 bitartean. Erromatarrek, Pharnabazius bezala ezagutzen zuten. K.a. 30ean hil zen.
Bere aita Artag Iberiakoaren oinordekoa izan zen, Ponpeio erromatar jeneralaren aurrean amore eman zuena.
Bazen jada denbora bat ez zuela K.a. 65ean ezarritako erromatar eragina onartzen. K.a. 36an, Publius Candidus Crassusek zuzendutako armada bat, Marko Antoniok bidalia, herrialdean agertu zen. Pharnavazek, berriz Erromaren aliatu izatea beste erremediorik ez zuen izan. Erromatar armadak Albaniaraino jarraitu zuen (egungo Azerbaijan), non Zobera izeneko erregea ere, Erromaren aliatu bihurtzera behartua izan zen.
K.a. 32an, 60 urte lehenago herritik kanporatua izan zen Mirian II.a Iberiakoa Pharnavaziar printzeak tronutik kendu eta hil zuen.
# Pharr (Texas)

Pharr Texasko hiri bat da. Hidalgo konderrian kokatua dago. 2010ean 70.400 biztanle zituen, 60,65 kilometro koadrotan banatuta.

## Ikus, gainera

* Hidalgo konderria

## Kanpo estekak

* Datuak: Q982364
* Multimedia: Pharr, Texas / Q982364
# Pharsalia (New York)

Pharsalia Ameriketako Estatu Batuetako inkorporatutako herri bat da. Chenango konderrian dago, New York estatuan. 516 biztanle ditu, 39,12 kilometro koadroko azaleran banatuta.

## Ikus, gainera

* Chenango konderrian

## Kanpo estekak

* Datuak: Q3708259
* Multimedia: Pharsalia, New York / Q3708259
# Phaeocollybia lugubris

Phaeocollybia lugubris Cortinariaceae familiako onddo espezie bat da.
Sinonimoa: Naucoria lugubris.

## Deskribapena

Kapela: 80 mm arteko diametrokoa, hasieran konikoa, ondoren kanpai-itxurakoa, ganbila, azkenean zabaldua, baina titi kamuts edo zorrotz nabari batekin; ertz leuna, errezel iheskor baten hondarrak izan ditzake, inflexua, zertxobait lobulatua; kapelaren gainazala gelatinakara edo likatsua eguraldi hezean, leuna, higrofanoa; arre-gorrixka kolorekoa, arre-burdintsu kolorekoa, arre-okre antzekoa, batzuetan oliba antzeko tinduekin, ilunagoa diskoan, eta orban burdintsuak maiz izaten ditu.
Orriak: Libreak, zuzenetik sabeldunera, nahikoa estu; zurixka-krema kolorekoak, okre-kanela kolorekoak hasieran eta azkenean marroi-burdintsu kolorekoak; ertz erregularra edo bihurri samarra izaten dute, zurixka eta finbriatua.
Orri libreak: Oinera hurbiltzen diren orriak, baina ukitzen ez diotenak.
Hanka: 80 mm arteko garaierakoa eta 18 mm arteko diametrokoa, zilindrikoa, substratuan sartzen den pseudoriza luzanga eta arre-gorrixka ilun kolorekoa, betea, fistulosoa bukaeran, leuna; arre-burdintsu kolorekoa edo arre-okre kolorekoa, burdin koloreko orbanekin.
Haragia: Sendoa, lodia, arre-burdintsu kolorekoa kapelaren azalaren azpian; usain konplexua errefauaren eta melengaren artekoa; zapore garratza.
Etimologia: Lugubris epitetoa latinetik dator, hileta, lutoa, esan nahi duen "lugubris" hitzetik. Kolore goibelagatik, opakua.

## Jangarritasuna

Susmagarria.

### Nahasketa arriskua

Ia luzera osoan lurrean sartutako sustrai antzeko oinarekin eta Hygrophorus batzuk bezalako kapela koniko puntazorrotzarekin. Kolorea ez du batere ikusgarria, eta onddoa hazkuntza-lekuan mimetizatzen da.

## Sasoia eta lekua

Udaren azkenean eta udazkenean, hostozabalen eta koniferoen basoetan, lurzoru azidoetan. Lur bigunean sakon lurperatuta. Taldekoia. Oso urria eta lokalizatua.

### Banaketa eremua

Mendebaldeko Kanada, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 246 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 93 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Phaeocollybia lugubris: GBIF—the Global Biodiversity Information Facility.

## Kanpo estekak

* Datuak: Q10680937
* Multimedia: Phaeocollybia lugubris / Q10680937
# Phaeomarasmius erinaceus

Phaeomarasmius erinaceus Inocybaceae familiako onddo espezie bat da. Haragi gutxi du eta gainera zaporegabea. Ez da kontsumitzen.
Sinonimoa: Phaeomarasmius aridus, Pholiota erinaceae.

## Deskribapena

Kapela: 0,8 eta 1,2 cm bitarteko diametrokoa, ganbila, marroi kolorekoa, ezkatatxo luzangaz estalita, tenteak, lodiak. Ezkata nabarmenengatik ertza oxkarratua.
Orriak: Zabal, lodiak, okre argi kolorekoak hasieran, gero kanela kolorekoak eta azkenean kapelaren kolorekoak.
Hanka: 1 eta 3 cm bitarteko garaierakoa eta 0,4 eta 0,6 cm bitarteko lodierakoa. Zilindrikoa, kurbatua, kapelan dituen antzeko ezkatekin estalia.
Haragia: Mehea, okre kolorekoa, usain eta zapore nabarmenik gabea.
Etimologia: Phaeomarasmius terminoa, grekotik dator, iluna esan nahi duen "phaiós" hitzetik eta Marasmius generotik, "marasmós" hitzetik. Erinaceus epitetoa, itxura kizkurra, arantzatsua, esan nahi duen, "ericius" hitzetik. Kapela ezkata puntazorrotz ete tentez estalita duelako.

## Jangarritasuna

Interes gastronomikorik gabea.

### Nahasketa arriskua

Espeziearen berezitasuna dela eta, zaila da beste batekin nahastea. Lepiota hystrix delakoaren antza izan dezake, baina honek habitat desberdina du.

## Sasoia eta lekua

Udaberrian eta udazkenean, hostozabalen adar hiletan.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 418 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 239 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 246 or. ISBN 84-282-0865-4..

## Kanpo estekak

* Datuak: Q10699211
* Multimedia: Phaeomarasmius erinaceus / Q10699211
# Phaeoclavulina abietina

Phaeoclavulina abietina Gomphaceae familiako onddo espezie bat da. Ezin da jan, larrukara da.
Sinonimoak: Clavaria abietina, Ramaria ochraceovirens', Ramaria abietina.

## Deskribapena

Fruktifikazioa: koral formakoa, 3 eta 6 cm bitarteko garaierakoa eta 1 eta 3 cm bitarteko zabalerakoa, adar biribilak eta pixka bat lautuak. Adar horiek oinarri komun batetik ateratzen dira eta adarkatu egiten dira (5 aldiz, gehienez ere), gero eta adar finagoak sortzeko, 2 eta 4 hortz bitarteko puntetan amaitzen direnak. Oinarria 1,5 lodierakoa, eta mizelio zurixkekin eta errizoformo txikiekin. Gaztetan hori-oliba kolorekoa (muturrak zertxobait argiagoak). Marruskatzean, ebakitzean edo adinarekin, berde-urdinxka koloreko tonu bereizgarriak hartzen ditu. Larrukara eta lehorra, hauskorra.
Haragia: Zurixka, luzetarako zuntzekin. Usaingabea eta hasieran zapore gozokoa. H2 SO4-rekin, himenioa laranja kolorekoa bihurtzen da.
Etimologia: Ramaria terminoa latinetik dator. "ramus" hitzetik, adar esan nahi du.

## Jangarritasuna

Interes gastronomikorik gabea.

### Nahasketa arriskua

Ramaria stricta delakoarekin nahas daiteke, honek punta horiko adar zilindrikoak ditu. Ramaria flacida espezieak ez du tonu berdexkarik, Ramaria ochrolora-k baditu. Ramaria invalis, ez da marruskadurarekin zikintzen. Artomyces pyxidatus-ak, sardexka formako puntak ditu.

## Sasoia eta lekua

Udazkenean. Ez da oso ohikoa, baina oso ugaria izan daiteke. Mendiko koniferoen basoetan ("abies")

### Banaketa eremua

Europa, Islandia, Groenlandia, Kanada, Ameriketako Estatu Batuak, Alaska, Mexiko, Bahamak, Guatemala, Errusia, Txina, Himalaiako eremuaren, Australia, Zeelanda Berria, Hegoafrika, Kenya, Tanzania.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 308 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Phaeoclavulina abietina: GBIF—the Global Biodiversity Information Facility.

## Kanpo estekak

* Datuak: Q47115458
* Multimedia: Phaeoclavulina abietina / Q47115458
# Phaeocollybia lateraria

Phaeocollybia lateraria Cortinariaceae familiako onddo espezie bat da. Autore batzuen arabera, Phaeocollybia christinae eta Phaeocollybia lateraria sinonimoak dira.

## Deskribapena

Kapela: 2 eta 4 cm bitarteko diametrokoa. Konikoa, titi zorrotzarekin, likatsua; laranja-adreilu kolorekoa.
Orriak: Hori-laranja kolorekoak, oinera biribilduak.
Hanka: 10 cm inguruko garaierakoa eta 0,3 eta 0,6 cm bitarteko diametrokoa, zilindrikoa, hori-laranja kolorekoa.
Etimologia: Laterarius epitetoa latinetik dator, adreiluzkoa esan nahi duen “laterarius” hitzetik. Adreilu kolorea duelako.

## Jangarritasuna

Ezezaguna.

### Nahasketa arriskua

Phaeocollybia lateraria ez da oso ezaguna eta Phaeocollybia christinae delakoarekin nahasten da. Phaeocollybia festiva espeziearekin ere bai.

## Sasoia eta lekua

Udan eta udazkenean. Hostozabalen basoetan.

### Banaketa eremua

Alemania.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 95 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Phaeocollybia lateraria: GBIF—the Global Biodiversity Information Facility.

## Kanpo estekak

* Datuak: Q81017185
# Phaeodarea

Phaeodaria erradiolarioen talde bat da. Euren ezaugarri nagusia hiru zulo dituen mintz bat edukitzea da. Pigmentuak dituzte, eta euren eskeletoa espezie batzuetan ez da existitzen eta beste batzuetan hutsik dauden silizezko arantzez osatua dago. Silizea matrize organiko baten gainean metatzen da. Ez dute algekin sinbiosirik egiten.
Eztabaida dago gaur egun non kokatzearen arabera. Tradizionalki erradiolario moduan kontsideratuak izan badira ere, badira gaur egun hainbat autore Cercozoa barruan kokatzen dutenak, erradiolarioetatik urrun.

## Kanpo loturak

* (Ingelesez) http://www.radiolaria.org

## Ikus, gainera

* Erradiolario
* Protista
* Datuak: Q139462
* Espezieak: Phaeodaria
# Phalera bucephala

Phalera bucephala Notodontidae familiako gaueko tximeleta bat da. Europa osoan eta Asiako ekialdean dago, Mongoliaraino.

## Deskribapena

Espezie handi samarra da, gorputz sendokoa, 55 mm-tik 68 mm-ra bitartekoa. Aurreko hegoak grisak dira, eta orban handi bat dute. Orban horrek zuhaitz azala ematen du behetik ikusita. Geldirik dagoenean, adar hautsi baten antza du. Atzeko hegoak zuri-krematsuak dira.

## Portaera

Ekainean eta uztailean egiten du hegan gauez, eta, batzuetan, argirantz joaten da, nahiz eta oro har ez den erakartzen.
Larba gazteak taldekoiak dira, eta gero bakarrik bizi ohi dira. Larba zaharrena oso deigarria da, beltza, lerro zuri eta horiekin. Zuhaitz eta zuhaixka ugariz elikatzen da (ikus beheko zerrenda). Espezieak negua pupa gisa pasatzen du.

## Ezagutzen diren elikagaiak

Xehetasunengatik ikus Robinson, G. S., P. R. Ackery, ni. J. Kitching, G. W. Beccaloni & L. M. Hernández, 2010.
* Acer - Astigarra
* Betula - Urkia
* Corylus - Hurritza
* Laburnum
* Populus - Makala
* Prunus
* Quercus - Haritza
* Robinia
* Rosa
* Salix - Sahats
* Tilia - Ezkia
* Ulmus - Olmo
* Viburnuma

## Galeria

* Arrautzak
* Beldarra
* Helduak
* Helduak
* Helduak
* Habitata

## Erreferentziak

* ↑ Robinson, G. S., P. R. Ackery, I. J. Kitching, G. W. Beccaloni & L. M. Hernández, 2010. HOSTS - A Database of the World's Lepidopteran Hostplants. Natural History Museum, London.. .

## Kanpo estekak

* Datuak: Q1621049
* Multimedia: Phalera bucephala / Q1621049
# Phalarocarpa

Phalarocarpa Tortricidae familiako tximeleta genero bat da. Bere espezie tipoa Phalarocarpa harmographa da.

## Espezieak

| Espeziea | Egoera |
| Phalarocarpa crocus | daturik gabe |
| Phalarocarpa harmographa | daturik gabe |
| Phalarocarpa ioxanthas | daturik gabe |
| Phalarocarpa kryphaios | daturik gabe |

## Kanpo estekak

* Datuak: Q7180275
* Espezieak: Phalarocarpa
# Phellinus hartigii

Phellinus hartigii Hymenochaetaceae familiako onddo espezie bat da.
Sinonimoak: Phellinus robustus var. hartigii, Fomes igniarius var. pinuum, Fomes robustus var. pinuum, Fomitiporella hartigii.

## Deskribapena

Kapela: 8 eta 20 cm bitarteko luzerakoa, sesila, mensuliformea baina baita luzanga hainbat formatan, baina betik oso trinkoa . 10 cm arteko zabalerakoa. Urteko hazkundea adierazten duten zonaldeetan banatuta aurkezten da, ilunagoa goialdean, beltzaxka, gero argiagoa hur kolorekoa kolore gris-horixka edo arre argiko zati himenialetan gehiegizko bereizketarik gabe amaitzeko.
Tutuak: Estratifikatuak agertzen dira, oso horma txiki batek bakarrik bereizita, 4 mm arteko luzerakoak, hori-gorrixka kolorekoa.
Poroak: Oso txikiak, 0,1 mm ingurukoak, horiak edo arre-horiak.
Haragia: Oso gogorra eta trinkoa, espezie tipoan bezala pisu espezifiko handikoa, eremu zirkularrekin. Tutuetan baino kolore ilunagokoa, arre-horia edo arre-gorrixka.
Etimologia: Phellinus terminoa grekotik dator, kortxozkoa esan nahi duen “phellinos” hitzetik. Hartagii epitetoa pertsona izenetik dator.

## Jangarritasuna

Ez da jangarria.

### Nahasketa arriskua

Phellinus robustus tipoa habitatagatik bereizten da batez ere, hostozabaletan hazten da.

## Sasoia eta lekua

Koniferoen azpian.

### Banaketa eremua

Kanada, Alaska, Ameriketako Estatu Batuak, Mexiko, Turkia, Europa, Errusia, Japonia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 489 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Phellinus hartigii: GBIF—the Global Biodiversity Information Facility.

## Kanpo estekak

* Datuak: Q10626836
* Multimedia: Phellinus hartigii / Q10626836